ΠΕΡΙΕΧΟΜΕΝΑ
ΑΠΟΦΑΣΕΙΣ
Κήρυξη δημοσίου δάσους εμβαδού 4.123,02 τ.μ
ως αναδασωτέου λόγω παράνομης εκχέρσωσης
στη θέση «ΔΥΟ ΛΑΚΚΕΣ» της Τοπικής Κοινότητας
Σταμνάς, της Δημοτικής Ενότητας Αιτωλικού του
Δήμου Ι. Π. Μεσολογγίου, Π.Ε. Αιτωλοακαρνανίας.
Επικύρωση έκθεσης και διαγράμματος για τον
επανακαθορισμό της οριογραμμής αιγιαλού στην
παραλιακή περιοχή «Αρδάνι», νήσου Καρπάθου,
νομού Δωδεκανήσου.
ΑΠΟΦΑΣΕΙΣ
Αριθμ. 23771
(1)
Κήρυξη δημοσίου δάσους εμβαδού 4.123,02 τ.μ
ως αναδασωτέου λόγω παράνομης εκχέρσωσης
στη θέση «ΔΥΟ ΛΑΚΚΕΣ» της Τοπικής Κοινότητας Σταμνάς, της Δημοτικής Ενότητας Αιτωλικού
του Δήμου Ι. Π. Μεσολογγίου, Π.Ε. Αιτωλοακαρνανίας.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ
ΤΟΥ ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ
ΚΑΙ ΕΝΕΡΓΕΙΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου 117 του Συντάγματος της Ελλάδας.
2. Την παρ. 1 του άρθρου 38 του ν. 998/1979 όπως
αντικαταστάθηκε το πρώτο εδάφιό της με την παρ. 1
του άρθρου 35 του ν. 4280/2014 (Α’ 159) καθώς επίσης
και το άρθρο 41 (παρ. 1 και 3) του ν. 998/1979.
3. Τον ν. 3208/2003 «Προστασία των δασικών οικοσυστημάτων, κατάρτιση δασολογίου, ρύθμιση εμπραγ-
μάτων δικαιωμάτων επί δασών και δασικών εν γένει
εκτάσεων και άλλες διατάξεις» (Α’ 303).
4. Τις διαταγές του Υπουργείου Γεωργίας: α) 160417/
1180/8.7.1980, β) 182447/3049/24.9.1980, γ) 141823/
24.2.1983 και δ) 179171/3.9.1985.
5. Τις διατάξεις του ν. 4727/2020 (Α’ 184).
6. Την παρ. 8 του άρθρου 67 του ν. 4316/2014 (Α’ 270).
7. Την από 13.8.2021 Πράξη Νομοθετικού Περιεχομένου «Έκτακτα μέτρα για την αποτελεσματική προστασία
και την ταχεία αποκατάσταση του φυσικού περιβάλλοντος, την άμεση στήριξη των πληγέντων από τις πυρ-
καγιές του Ιουλίου/Αυγούστου 2021 και συναφείς διατάξεις» (Α’ 143), η οποία κυρώθηκε με το άρθρο 2 του
ν. 4824/2021 (Α’ 156).
8. Το π.δ. 29/2022 «Τροποποίηση του π.δ. 132/2017
“Οργανισμός Υπουργείου Περιβάλλοντος και Ενέργειας
(Υ.Π.ΕΝ.)” (Α’ 160)» (Α’ 77).
9. Τα άρθρα 47-55 του Μέρους Β’ του ν. 4915/2022
«Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώπινου δυναμικού και
Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/σπουδαστριών της
Εθνικής Σχολής Δημόσιας Διοίκησης και Αυτοδιοίκησης
για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της μεταφοράς των δασικών
υπηρεσιών στο Υπουργείο Περιβάλλοντος και Ενέργειας,
διατάξεις για την εφαρμογή του Εθνικού Σχεδίου Ανάκαμψης και Ανθεκτικότητας “Ελλάδα 2.0”, Εθνική Σύνταξη
Ομογενών και άλλες επείγουσες διατάξεις» (Α’ 63).
10. Την υπό στοιχεία ΥΠΕΝ/ΔΔΥ/48478/3594/16.5.2022
απόφαση του Υπουργείου Περιβάλλοντος και Ενέργειας
«Καθορισμός των διοικητικών λεπτομερειών μεταφοράς
των δασικών υπηρεσιών, του αντίστοιχου προσωπικού
και λοιπών θεμάτων της παρ. 5 του άρθρου 3 της από
13.8.2021 Πράξης Νομοθετικού Περιεχομένου (Α’ 143),
η οποία κυρώθηκε με το άρθρο 2 του ν. 4824/2021
(Α’ 156)» (Β’ 2415).
11. Την υπό στοιχεία ΥΠΕΝ/ΔΔΥ/50578/3749/20.5.2022
εγκύκλιο του ΥΠΕΝ «Εγκύκλιες οδηγίες για τη λειτουργία
των Περιφερειακών Δασικών Υπηρεσιών, χρήση λογότυπου» (ΑΔΑ: ΨΓΒΩ4653Π8-ΩΧ6).
12. Την υπό στοιχείαΥΠΕΝ/ΔΔΥ/62511/4542/17.6.2022
απόφαση του «Διαπιστωτική πράξη κατάταξης και τοποθέτησης του προσωπικού των Περιφερειακών Δασικών
Υπηρεσιών του ΥΠΕΝ» (Β’ 3145, ΑΔΑ: ΩΔΑΕ4653Π8-ΙΒΥ).
13. Την υπό στοιχεία ΥΠΕΝ/ΔΝΕΠ/83988/2740/
25.8.2022 απόφαση του ΥΠΕΝ «Εξουσιοδότηση υπογραφής “Με εντολή Υπουργού” του Υπουργού Περιβάλλο-
ντος και Ενέργειας, “Με εντολή Υφυπουργού” του Υφυπουργού Περιβάλλοντος και Ενέργειας και “Με εντολή
Γενικού Γραμματέα Δασών” του Γενικού Γραμματέα Δασών του Υπουργείου Περιβάλλοντος και Ενέργειας, κατά
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 54
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
λόγο αρμοδιότητας, στον Προϊστάμενο της Γενικής Διεύθυνσης Δασών και Δασικού Περιβάλλοντος της Γενικής
Γραμματείας Δασών του Υ.Π.ΕΝ., στους Προϊστάμενους
των Επιθεωρήσεων Εφαρμογής Δασικής Πολιτικής και
στους Προϊστάμενους των Διευθύνσεων, Δασαρχείων
και Τμημάτων που υπάγονται σε αυτές» (Β’4528).
14. Την υπ’ αρ. 21073/16.1.2024 πρόταση του Δασαρχείου Μεσολογγίου περί «Κήρυξης δημοσίου δάσους
εμβαδού 4.123,02 τ.μ ως αναδασωτέου λόγω παράνομης εκχέρσωσης στη θέση «ΔΥΟ ΛΑΚΚΕΣ» της Τοπικής
Κοινότητας Σταμνάς, της Δημοτικής Ενότητας Αιτωλικού
του Δήμου Ι. Π. Μεσολογγίου, Π.Ε. Αιτωλοακαρνανίας».
15. Την σύμφωνη γνώμη της Διεύθυνσης Δασών Αιτωλοακαρνανίας, αποφασίζουμε:
Κηρύσσουμε ως αναδασωτέο, με φυσική ή τεχνητή
αναγέννηση, με σκοπό την προστασία για την επαναδημιουργία της δασικής βλάστησης που καταστράφηκε από
παράνομη εκχέρσωση και την διατήρηση του χαρακτήρα
του δημοσίου δάσους, ώστε να αποκλεισθεί η διάθεση
αυτού για άλλο σκοπό, το παραπάνω δημόσιο δάσος εμβαδού 4.123,02 τ.μ που ανήκει στην κατηγορία της παρ. 1 του
άρθρου 3 και της παρ. 1 ε του άρθρου 4 του ν. 998/1979.
Το ανωτέρω δημόσιο δάσος βρίσκεται στη θέση «ΔΥΟ
ΛΑΚΚΕΣ» της Τοπικής Κοινότητας Σταμνάς, της Δημοτικής Ενότητας Αιτωλικού του Δήμου Ι. Π. Μεσολογγί-
ου, Π.Ε. Αιτωλοακαρνανίας και προσδιορίζεται από τα
στοιχεία:
(1,2 ...10,11,... 30,31,40,41,... 48,49,...1).
Και οριοθετείται ως ακολούθως:
Βόρεια: Με δασική έκταση (ΔΔ στον κυρωμένο δασικό
χάρτη).
Νότια: Με δασική έκταση (ΔΔ στον κυρωμένο δασικό
χάρτη).
Ανατολικά: Με δασική έκταση (ΔΔ στον κυρωμένο
δασικό χάρτη).
Δυτικά: Με δασική έκταση (ΔΔ στον κυρωμένο δασικό
χάρτη).
Όπως φαίνεται στο συνημμένο τοπογραφικό διάγραμμα.
Κατά της ανωτέρω απόφασης υφίσταται η δυνατότητα
άσκησης αίτησης ακύρωσής της, ενώπιον του (οικείου) Τριμελούς Διοικητικού Εφετείου, εντός εξήντα (60) ημερών από
την επομένη της δημοσίευσής της ή κοινοποιήσεώς της.
Από τις διατάξεις της απόφασης αυτής δεν προκαλείται
δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
Η απόφαση αυτή να δημοσιευθεί στην Εφημερίδα της
Κυβερνήσεως.
Ι. Π Μεσολογγίου, 17 Ιανουαρίου 2024
Με εντολή Γενικού Γραμματέα Δασών
Ο Προϊστάμενος Επιθεώρησης Εφαρμογής
Δασικής Πολιτικής Πελοποννήσου,
Δυτικής Ελλάδας και Ιονίου
ΝΙΚΗΤΑΣ ΜΑΖΗΣ
Ι
Αριθμ. 2049
(2)
Επικύρωση έκθεσης και διαγράμματος για τον
επανακαθορισμό της οριογραμμής αιγιαλού
στην παραλιακή περιοχή «Αρδάνι», νήσου Καρπάθου, νομού Δωδεκανήσου.
Η ΓΡΑΜΜΑΤΕΑΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ
Έχοντας υπόψη:
1. Τις διατάξεις:
- των άρθρων 3, 4, 5, 7, 7Α και 9 του ν. 2971/2001 «Αιγιαλός, παραλία και άλλες διατάξεις» (Α’ 285),
- της παρ. 21 του άρθρου 46 του ν. 3220/2004 «Μέτρα
αναπτυξιακής και κοινωνικής πολιτικής - αντικειμενοποίηση του φορολογικού ελέγχου και άλλες διατάξεις»
(Α’ 15),
- των άρθρων 6, 6Α, 6Β, 280 και 283 παρ.  4 του
ν. 3852/2010 «Νέα Αρχιτεκτονική της Αυτοδιοίκησης
και της Αποκεντρωμένης Διοίκησης - Πρόγραμμα Καλλικράτης» (Α’ 87),
- του π.δ. 143/2010 «Οργανισμός της Αποκεντρωμένης
Διοίκησης Αιγαίου» (Α’ 236).
2. Την υπό στοιχεία 10633649/790/Α00006/3.8.2004
απόφαση του Υπουργού Οικονομίας και Οικονομικών
«Καταγραφή - Διοικητική κωδικοποίηση των αρμοδιοτήτων σε θέματα Υπηρεσιών του Υπουργείου Οικονο-
μίας και Οικονομικών που περιέρχονται στους Γενικούς
Γραμματείς Περιφερειών».
3. Την υπ’ αρ. 86784/19.12.2022 (Υ.Ο.Δ.Δ.1183) απόφαση του Υπουργού Εσωτερικών, με την οποία η Μαριάννα
Νικολαΐδου διορίζεται στη θέση της μετακλητής Γραμματέως Αποκεντρωμένης Διοίκησης Αιγαίου.
4. Την υπό στοιχεία ΔΚ1632/1683/28.8.1996 απόφαση του Αναπληρωτή Περιφερειακού Διευθυντή Π.Ν.Α.
«Επικύρωση έκθεσης καθορισμού ορίων αιγιαλού στη
παραλιακή περιοχή με την επωνυμία “Αρδάνι” Κοινότητας Μενετών νήσου Καρπάθου Ν. Δωδ/σου» (Δ’ 1089).
5. Την υπ’ αρ. 33516/19.7.2022 απόφαση «Ανασυγκρότηση Επιτροπής Καθορισμού Αιγιαλού και Παραλίας, Πα-
λαιού Αιγιαλού καθώς και της Όχθης, Παλαιάς Όχθης
και Παρόχθιας Ζώνης (άρθρο 100 του π.δ. 284/1988,
άρθρα 3 και 31 του ν. 2971/2001, Α’ 285) στον Νομό
Δωδεκανήσου» (ΑΔΑ:ΩΔΥ4ΟΡ1Ι-Ω4Φ).
6. Την υπό στοιχεία 1030067/296/Α006/7.4.2004 εγκύκλιο της Διεύθυνσης Οργάνωσης του Υπουργείου Οικο-
νομίας και Οικονομικών.
7. Το υπό στοιχεία Δ6Α1022671/ΕΞ2011/10.2.2011
έγγραφο της Γενικής Γραμματείας Φορολογικών και Τελωνειακών Θεμάτων του Υπουργείου Οικονομικών περί
«Αρμοδιότητας Υπογραφής».
8. Το υπό στοιχεία Δ10Β/6891ΕΞ2014/27.8.2014
(ΠΟΛ. 1196) έγγραφο της Διεύθυνσης Δημόσιας Περιουσίας της Γενικής Γραμματείας Δημόσιας Περιουσίας
του Υπουργείου Οικονομικών, με το οποίο παρέχονται
διευκρινήσεις επί των διατάξεων του άρθρου 11 του
ν. 4281/2014.
9. Την από 5.9.2023 έκθεση της, κατά το άρθρο 3 του
ν. 2971/2001, αρμόδιας Επιτροπής καθορισμού ορίων
αιγιαλού και παραλίας για τον επανακαθορισμό της οριογραμμής αιγιαλού στην παραλιακή περιοχή «Αρδάνι»,
νήσου Καρπάθου, νομού Δωδεκανήσου.
10. Το τοπογραφικό-υψομετρικό και κτηματογραφικό
διάγραμμα, αποτελούμενο από μία πινακίδα, κλίμακας
1/500, το οποίο συντάχθηκε με ημερομηνία αποτύπωσης τον Μάιο του 2023 από τον Ελευθέριο Αργυρού,
Πολιτικό Μηχανικό, ελέγχθηκε ως προς την ορθότητα
της αποτύπωσης από τον Ιωάννη Χειράκη, Αγρονόμο
Τοπογράφο Μηχανικό ΠΕ της Κτηματικής Υπηρεσίας
Δωδεκανήσων Α’ στις 5.9.2023 και θεωρήθηκε την ίδια
ημερομηνία από τον Παναγιώτη Τριανταφύλλα, Πολιτικό
Μηχανικό ΠΕ, Προϊστάμενο της ίδιας Υπηρεσίας.
11. Το υπ’ αρ. 110980/1.11.2023 έγγραφο της Κτηματικής Υπηρεσίας Δωδεκανήσων Α’, το οποίο περιήλθε στην
υπηρεσία μας λαμβάνοντας υπ’ αρ. 0847/16.11.2023.
12. Το από 22.11.2023 μήνυμα ηλεκτρονικού ταχυδρομείου της Κτηματικής Υπηρεσίας Δωδεκανήσων Α’, με
το οποίο περιήλθαν στην υπηρεσία μας τα ηλεκτρονικά
αρχεία της υπόθεσης, αποφασίζουμε:
Επικυρώνουμε την από 5.9.2023 έκθεση της, κατά το
άρθρο 3 του ν. 2971/2001, αρμόδιας Επιτροπής καθορισμού ορίων αιγιαλού και παραλίας για τον επανακαθο-
ρισμό της οριογραμμής αιγιαλού στην παραλιακή περιοχή «Αρδάνι», νήσου Καρπάθου, νομού Δωδεκανήσου
και το τοπογραφικό- υψομετρικό και κτηματογραφικό
διάγραμμα, αποτελούμενο από μία πινακίδα, κλίμακας
1/500, το οποίο συντάχθηκε με ημερομηνία αποτύπωσης το Μάιο του 2023 από τον Ελευθέριο Αργυρού,
Πολιτικό Μηχανικό, ελέγχθηκε ως προς την ορθότητα
της αποτύπωσης από τον Ιωάννη Χειράκη, Αγρονόμο
Τοπογράφο Μηχανικό ΠΕ της Κτηματικής Υπηρεσίας
Δωδεκανήσων Α’ στις 5.9.2023 και θεωρήθηκε την ίδια
ημερομηνία από τον Παναγιώτη Τριανταφύλλα, Πολιτικό
Μηχανικό ΠΕ, Προϊστάμενο της ίδιας Υπηρεσίας.
Επί του ανωτέρω τοπογραφικού διαγράμματος η Επιτροπή επανακαθορίζει:
α. την οριογραμμή του Μ.Χ.Κ. με μαύρη συνεχή πολυγωνική γραμμή και στοιχεία κορυφών (Χ’1, Χ’2, Χ’3, ...,
Χ’48, Χ’49) και
β. την οριογραμμή αιγιαλού με ερυθρά συνεχή πολυγωνική γραμμή και στοιχεία κορυφών (Α’1, Α’2, Α’3, ...,
Α’45, Α’46).
Η κορυφή (Χ’1) συνδέεται με την κορυφή (Χ1) της καθορισθείσας με το Φ.Ε.Κ. Δ’ 139/2015 οριογραμμής Μ.Χ.Κ. με
ταυτόχρονη διαγραφή της κορυφής (Α1’’) εκ της πολυγωνικής οριογραμμής αιγιαλού της ίδιας χάραξης. Επιπλέον
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
η πρώτη κορυφή (Α’ 1) της παρούσας χάραξης συνδέεται
με την κορυφή (Α2) του ανωτέρω Φ.Ε.Κ.
Αντίστοιχα, η κορυφή (Α’ 46) της παρούσας χάραξης
συνδέεται με την υπό στοιχείο (12) κορυφή αιγιαλού του
Φ.Ε.Κ. Δ’ 339/1984 και την κορυφή (Χ’49) Μ.Χ.Κ. με την
τελευταία κορυφή χειμερίου του ανωτέρω Φ.Ε.Κ.
Ο επανακαθορισμός προκρίνεται λόγω προδήλως
εσφαλμένου αρχικού καθορισμού εξαιτίας:
i). Πλάνης περί της οριζοντιογραφικά αποτυπωθείσας θέσης του φυσικού ορίου της γραμμής βλάστησης
η οποία κατά κανόνα αποτελεί σαφή ένδειξη του ορίου
της βρεχόμενης περιμέτρου της ξηράς, με αποτέλεσμα
να καθοριστεί συνήθης ανάβαση χειμέριου κύματος
κατά παράβαση του Φ.Ε.Κ. Β’ 595/2005 «Στοιχεία καθορισμού αιγιαλού και παραλίας» σε θέση εσώτερα της
προφανούς και σε υψόμετρο κυμαινόμενο μεταξύ 25
και 30 μ. ήτοι μη ρεαλιστικό, μη λαμβάνοντας υπόψη το
ύψος των ακτών, τη γεωμορφολογία του εδάφους και
την εδαφική του σύσταση,
ii). εξάρτησης των κορυφών αιγιαλού με τη χρήση της
πλάγιας ισαπέχουσας αζιμουθιακής προβολής του παλιού datum ήτοι της προβολής Hatt,
iii). εξασφάλισης των κορυφών του αιγιαλού από τοποσταθερά σημεία της επιφάνειας (κολωνάκια) τη χρονική
περίοδο καθορισμού που δεν υφίστανται πλέον σήμερα,
λόγω ανοικοδομήσεως των παραλιακών ακινήτων, με
αποτέλεσμα την αύξηση της ασάφειας υλοποίησης επί
του εδάφους της πολυγωνικής του αιγιαλού,
iv). εσφαλμένης συναρμογής των πολυγωνικών γραμμών του αιγιαλού της υπό αίρεση οριογραμμής με τις
εκατέρωθεν αυτής καθορισθείσες οριογραμμές. Συγκεκριμένα, νοτίως της υπό κρίση θέσης παραμένει κενό
διάστημα της τάξης των 19 μ. περίπου μεταξύ της υπό
στοιχείο (12) κορυφής της καθορισθείσας με το Φ.Ε.Κ.
Δ’ 339/1984 και της υπό στοιχείο (1) κορυφής της υπό
αίρεση οριογραμμής, ενώ αντιθέτως, βορείως της υπό
κρίση οριογραμμής εμφανίζεται σημαντική επικάλυψη
της υπό τροποποίηση οριογραμμής με την καθορισθείσα
με το Φ.Ε.Κ. Δ’ 139/2015 οριογραμμή της τάξης των 60 μ.
Η επανακαθορισθείσα, επί του προαναφερόμενου
τοπογραφικού - υψομετρικού και κτηματογραφικού διαγράμματος, οριογραμμή αιγιαλού αποτελεί το όριο του
μεγίστου πλην συνήθους χειμέριου κύματος, προσαυξημένο κατά δώδεκα μέτρα, σύμφωνα με τις διατάξεις
του άρθρου 3 του κ.δ. 132/1929 που διατηρήθηκε σε
ισχύ με το άρθρο 8 του ν. 510/1947 σε συνδυασμό με
τις διατάξεις του άρθρου 26 του ν. 2971/2001.
Εντός του κοινόχρηστου χώρου αιγιαλού του Δημοσίου δεν υφίστανται παράνομα τεχνικά έργα εκτός από τη
μικρή πρόχειρη κλίμακα πρόσβασης στην ακτογραμμή.
Οριογραμμή παραλίας δεν χαράχθηκε καθώς η οριογραμμή του αιγιαλού τέμνει τα προς την θάλασσα όρια
του ΚΑΕΚ 10051ΕΚ00022, σύμφωνα με την απεικόνιση
του συντάκτη μηχανικού.
Η έκθεση της Επιτροπής, το τοπογραφικό διάγραμμα
και η παρούσα απόφαση θα αναρτηθούν στην ιστοσελίδα του Υπουργείου Οικονομικών, με ευθύνη των αρ-
μόδιων υπηρεσιών του, στην ηλεκτρονική διεύθυνση:
https://www1.gsis.gr/gspp/dhpe/publicgis/faces/hom
eShore, μετά τη δημοσίευσή τους στην Εφημερίδα της
Κυβερνήσεως σύμφωνα με τις διατάξεις των παρ. 3 και
4 του άρθρου 4, της παρ. 1 του άρθρου 7 και της παρ. 1
του άρθρου 7Α του ν. 2971/2001.
ΕΚΘΕΣΗ ΕΠΙΤΡΟΠΗΣ ΕΠΑΝΑΚΑΘΟΡΙΣΜΟΥ
ΟΡΙΩΝ ΑΙΓΙΑΛΟΥ
των άρθρων 3 και 9 του ν. 2971/2001
Για τον επανακαθορισμό των ορίων του Αιγιαλού
όπως αυτός καθορίστηκε με το Φ.Ε.Κ. Δ’ 1089/1996,
στην παραλιακή περιοχή «Αρδάνι»,
Νήσου Καρπάθου, Νομού Δωδεκανήσου.
Στη Ρόδο σήμερα την 5.9.2023, οι υπογεγραμμένοι:
1. Παναγιώτης Τριανταφύλλας, Πολιτικός Μηχανικός
ΠΕ/Α’, Προϊστάμενος της Κτηματικής Υπηρεσίας Δωδεκανήσων Α’, ως πρόεδρος.
2. Ιωάννης Χειράκης, Αγρονόμος και Τοπογράφος
Μηχανικός ΠΕ/Α’, υπάλληλος της Κτηματικής Υπηρεσίας
Δωδεκανήσων Α’, ως μέλος.
3. Ελιώτης Αλέξανδρος, Πλωτάρχης Λ.Σ., Λιμενάρχης
Καρπάθου, ως μέλος.
4. Ευαγγελία Μανωλά, Αρχιτέκτων Μηχανικός, Προϊσταμένη του Τμήματος Περιβάλλοντος και Χωρικού Σχε-
διασμού Νοτίου Αιγαίου της Αποκεντρωμένης Διοίκησης
Αιγαίου, ως μέλος.
5. Δημήτριος Γεργατσούλης, Τοπογράφος Μηχανικός,
Αναπληρωτής Διευθυντής Τεχνικών Υπηρεσιών Πολεοδομίας & Περιβάλλοντος του Δήμου Καρπάθου, ως
μέλος.
Χρέη γραμματέα στην επιτροπή άσκησε ο Θεουλάκης
Χρήστος, ΠΕ/Α’ Εφοριακός, υπάλληλος της Κτηματικής
Υπηρεσίας Δωδεκανήσων Α’.
Οι ανωτέρω αποτελούν την επιτροπή επανακαθορισμού των ορίων του Αιγιαλού η οποία συγκροτήθηκε κα-
τόπιν της υπ’ αρ. 89405/31.8.2023 πρόσκλησης του Προϊσταμένου της Κτηματικής Υπηρεσίας Δωδεκανήσων Α’,
όπως αυτή καθορίστηκε με την υπ’ αρ. 33516/19.7.2022
(ΑΔΑ: ΩΔΥ4ΟΡ1Ι-Ω4Φ) απόφαση του Συντονιστή της
Αποκεντρωμένης Διοίκησης Αιγαίου, με την οποία καθορίστηκαν τα μέλη της εν λόγω επιτροπής στον Νομό
Δωδεκανήσου δυνάμει του άρθρου 3 του ν. 2971/2001
(Α’ 285). Ο αναπληρωτής διευθυντής των τεχνικών υπηρεσιών πολεοδομίας και περιβάλλοντος του Δήμου
Καρπάθου και ο Λιμενάρχης Καρπάθου, αν και εκλήθησαν νομίμως με την υπ’ αρ. 89405/31.8.2023 έγγραφη
πρόσκληση της Κτηματικής Υπηρεσίας Δωδεκανήσων Α’,
ως μέλη της ως άνω επιτροπής, δεν παρέστησαν ούτε
αντικαταστάθηκαν από νόμιμο αναπληρωτή στην ως
άνω συνεδρίαση και ως εκ τούτου το παρόν πρακτικό
δεν συνυπογράφεται από αυτούς.
Λαμβάνοντας υπόψη:
1. Την από Ιούλιο του 2023 (υπ’ αρ. εισ. 88306/29.8.2023)
αίτηση των Ματίνας και Παντύς Οθείτου, περί επανακαθορισμού των ορίων του Αιγιαλού καθορισθείς με το
Φ.Ε.Κ. Δ’ 1089/1996 (Δ.Κ. 1632/1683/28.8.1996 απόφαση Αναπληρωτή Περιφερειακού Διευθυντή) στην πα-
ραλιακή περιοχή «Αρδάνι», Νήσου Καρπάθου, Νομού
Δωδεκανήσου ανατολικά των ΚΑΕΚ 10051116005 και
10051116006.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
2. Το τοπογραφικό - υψομετρικό και κτηματογραφικό
διάγραμμα, το οποίο συντάχθηκε, βάσει των διατάξεων του ν. 2971/2001 και των τεχνικών προδιαγραφών
του π.δ. 696/1974, με ημερομηνία αποτύπωσης Μάιος
2023, από τον Αργυρού Ελευθέριο, Πολιτικό Μηχανικό,
αποτελούμενο από μία πινακίδα, κλίμακας 1/500. Το
τοπογραφικό αυτό ελέγχθηκε ως προς την ορθότητα
της αποτύπωσης στις 5.9.2023 από τον Ιωάννη Χειράκη,
Αγρον. και Τοπογράφο Μηχανικό ΠΕ/Α’, τεχνικό υπάλληλο της Κτηματικής Υπηρεσίας Δωδεκανήσων Α’ και
θεωρήθηκε επίσης στις 5.9.2023, από τον Παναγιώτη
Τριανταφύλλα, Πολιτικό Μηχανικό ΠΕ/Α’, Προϊστάμενο
της Κτηματικής Υπηρεσίας Δωδεκανήσων Α’.
3. Το γεγονός ότι βορείως της υπό κρίση θέσης υφίσταται άλλη οριογραμμή Αιγιαλού η οποία καθορίστηκε με
το Φ.Ε.Κ. Δ’139/2015 (Βαθυπόταμος - Αρδάνι). Αντίστοιχα
νοτίως υπάρχει έτερη καθορισμένη οριογραμμή επικυρωθείσα δια του Φ.Ε.Κ. Δ’ 339/1984. Στη θέση σύνδεση
των οριογραμμών τίθενται ενδεικτικές διαχωριστικές
τομές.
4. Ο επανακαθορισμός των ορίων του Αιγιαλού με το
Φ.Ε.Κ. Δ’ 1089/1996 προκρίνεται λόγω προδήλως εσφαλμένου αρχικού καθορισμού εξαιτίας:
i). Πλάνης περί της οριζοντιογραφικά αποτυπωθείσας θέσης του φυσικού ορίου της γραμμής βλάστησης
η οποία κατά κανόνα αποτελεί σαφή ένδειξη του ορίου
της βρεχόμενης περιμέτρου της ξηράς, με αποτέλεσμα
να καθοριστεί συνήθης ανάβαση χειμερίου κύματος
κατά παράβαση του Φ.Ε.Κ. Β’ 595/2005 "περί στοιχείων
καθορισμού αιγιαλού - παραλίας" σε θέση εσώτερα της
προφανούς και σε υψόμετρο κυμαινόμενο μεταξύ 25
και 30 μ. ήτοι μη ρεαλιστικό, μη λαμβάνοντας υπόψη το
ύψος των ακτών, τη γεωμορφολογία του εδάφους και
την εδαφική του σύσταση.
ii). Εξάρτησης των κορυφών του Αιγιαλού με χρήση
της πλάγιας ισαπέχουσας αζιμουθιακής προβολής του
παλιού datum ήτοι της προβολής Hatt.
iii). Εξασφάλισης των κορυφών του Αιγιαλού από τοποσταθερά σημεία της επιφάνειας (κολωνάκια) τη χρονική
περίοδο καθορισμού (1995) που δεν υφίστανται πλέον
σήμερα λόγω ανοικοδομήσεως των παραλιακών ακινήτων, με αποτέλεσμα την αύξηση της ασάφειας υλοποί-
ησης επί του εδάφους της πολυγωνικής του Αιγιαλού.
iv). Εσφαλμένης συναρμογής των πολυγωνικών γραμμών του Αιγιαλού της υπό αίρεση οριογραμμής με τις
εκατέρωθεν αυτής καθορισθείσες οριογραμμές. Συγκεκριμένα νοτίως της υπό κρίση θέσης, παραμένει κενό
διάστημα της τάξης των 19 μ. περίπου μεταξύ της κορυφής υπό στοιχείο (12) της με Φ.Ε.Κ. Δ’ 339/1984 καθορι-
σθείσας και της κορυφής υπό στοιχείο (1) της υπό αίρεση
οριογραμμής, ενώ αντιθέτως, βορείως της υπό κρίση
οριογραμμής εμφανίζεται σημαντική επικάλυψη της υπό
τροποποίηση οριογραμμής με τη με Φ.Ε.Κ. Δ’ 139/2015
(Βαθυπόταμος - Αρδάνι) καθορισθείσα οριογραμμή της
τάξης των 60 μ.
5. Τις διατάξεις του ν. 2971/2001 «Αιγιαλός, παραλία και
άλλες διατάξεις» όπως αυτός ισχύει και τον ν. 1337/1983
καθώς και την προς αυτόν Δικαστηριακή και Διοικητική
Νομολογία.
6. Τη σχηματισθείσα αντίληψη περί του πλάτους της
βρεχόμενης ζώνης της ξηράς καθώς και τα στοιχεία
καθορισμού αιγιαλού και παραλίας που προβλέπονται
στο άρθρο 9 του ν. 2971/2001 και στην υπό στοιχεία
1089532π.ε./8205π.ε./Β0010/20.4.2005 (Δ’ 595) κοινή
υπουργική απόφαση των Υπουργών Οικονομίας και
Οικονομικών και Περιβάλλοντος, Χωροταξίας και Δημοσίων Έργων και ειδικότερα:
Α. Τη γεωμορφολογία του εδάφους για την οποία αναλυτικά αναφέρεται ότι:
(1). Η μορφολογία της ακτής η οποία συνίσταται από
ψηλά βραχώδη πρανή τα οποία καταλήγουν στην βραχώδη ακτογραμμή, ενώ υφίσταται και περιορισμένο
τμήμα αμμώδους παραλιακού χώρου.
(2). Η ακτή και εν γένει το παραλιακό μέτωπο διαμορφώνεται από αδόμητη έκταση πλην διάσπαρτων ανθρω-
πογενών παρεμβάσεων με την ανάπτυξη παραθεριστικής κατοικίας και τουριστικής δραστηριότητας. Στη θέση
αυτή βρίσκονται ιδιόκτητες εκτάσεις με περιτοιχίσεις,
κλίμακες και λοιπά κατασκευάσματα.
(3). Το φυσικό όριο βλάστησης (θάμνοι - σχοίνα - θυμάρια - φρύγανα κ.λπ. ή μεμονωμένα στελέχη από αγριελιές
και αρμυρίκια) όπως αυτό κατά το δυνατόν εντοπίστηκε
και αποτυπώθηκε επί του διαγράμματος τη χρονική στιγμή διενέργειας της αποτύπωσης.
Β. Το γεγονός ότι στην περιοχή δεν εντοπίστηκαν
παράκτιοι φυσικοί πόροι. Με την έννοια φυσικοί πόροι
νοείται το σύνολο των πρώτων υλών που προέρχονται
από τη φύση, δηλαδή από το έδαφος, τα δάση, τα ύδατα,
και αξιοποιούνται βιομηχανικώς.
Γ. Τα πορίσματα από την εκτίμηση των μετεωρολογικών στοιχείων της περιοχής. Η επικρατούσα διεύθυνση
ανέμου είναι η βόρεια - βορειοδυτική και η έντασή τους
γενικά δεν είναι μεγάλη και πλησιάζει τα 5-6 Β.
Δ. Τη μορφολογία του πυθμένα, ο οποίος μακροσκοπικά και χωρίς να γίνεται χρήση άλλων στοιχείων, φαί-
νεται να έχει μικρή κλίση και σχετικά μικρό βάθος με
διάσπαρτα βράχια καθώς και το ότι σε περιοχές με μικρά
βάθη και μικρές κλίσεις του βυθού, όπου η θραύση του
κύματος και η εκτόνωση της ενέργειας του γίνεται σε
μεγάλη απόσταση από την ακτογραμμή, η επίδραση
του κύματος στην ακτή είναι μικρή ενώ σε περιπτώσεις
ακτών με μεγάλες κλίσεις βυθού και μεγάλα βάθη κοντά
στην ακτή όπου η θραύση των κυμάτων συντελείται κοντά στην ακτή ή ακόμη και πάνω σ’ αυτή ο κυματισμός
καλύπτει κατά κανόνα μεγάλο εύρος ακτής προκειμένου
να εκτονωθεί.
Ε. Τον τομέα ανάπτυξης του κυματισμού σε σχέση με
το μέτωπο της ακτής, ότι δηλαδή πρόκειται για ακτή με
σχετικά ευρύ ανάπτυγμα θαλάσσιας έκτασης, καθώς και
το ότι μεγάλο ανάπτυγμα θαλάσσιας έκτασης συμβάλλει
στη δημιουργία μεγαλύτερης έντασης κυματικού πεδίου σε σχέση με κλειστές θαλάσσιες περιοχές (όρμους ή
κόλπους) που έχουν ίδια ένταση ανέμου.
ΣΤ. Τη μη ύπαρξη εγκεκριμένων χωροταξικών κατευθύνσεων και χρήσεων γης που να επηρεάζουν την εξε-
ταζόμενη παράκτια ζώνη.
Η. Τη μη ύπαρξη ευπαθών οικοσυστημάτων και προστατευόμενων περιοχών στην εξεταζόμενη περιοχή που
να επηρεάζουν την παράκτια ζώνη (Natura 2000).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
7. Η επανακαθορισθείσα επί του προαναφερόμενου
τοπογραφικού  - υψομετρικού και κτηματογραφικού
διαγράμματος οριογραμμή αιγιαλού, αποτελεί το όριο
του μεγίστου πλην συνήθους χειμέριου κύματος, προσαυξημένο κατά 12 μέτρα, σύμφωνα με τις διατάξεις
του άρθρου 3 του κ.δ. 132/1929 που διατηρήθηκε σε
ισχύ με το άρθρο 8, του ν. 510/1947 σε συνδυασμό με
τις διατάξεις του άρθρου 26 του ν. 2971/2001.
8. Εντός του κοινοχρήστου χώρου Αιγιαλού του Δημοσίου δεν υφίστανται παράνομα τεχνικά έργα εκτός από
μικρή πρόχειρη κλίμακα πρόσβασης στην ακτογραμμή.
9. Οριογραμμή παραλίας δεν χαράχθηκε σύμφωνα με
τις διατάξεις του άρθρου 3 του κ.δ. 132/1929, καθώς η
οριογραμμή του Αιγιαλού τέμνει τα προς την θάλασσα
όρια του Κ.Α.Ε.Κ. 10051ΕΚ00022 όπως αυτές απεικονίστηκαν από τον συντάκτη μηχανικό.
10. Δεν υπάρχουν ενδείξεις Παλαιού Αιγιαλού.
11. Ο όρος επανακαθορισμός των ορίων του Αιγιαλού
έναντι του όρου καθορισμού χρησιμοποιείται στην εν
λόγω προδήλων σφαλμάτων στον αρχικό καθορισμό,
αποφασίζουμε:
και επανακαθορίζουμε επί του ανωτέρω τοπογραφικού διαγράμματος:
α. Την οριογραμμή του Μ.Χ.Κ. με μαύρη συνεχή πολυγωνική γραμμή και στοιχεία κορυφών (Χ’1, Χ’2, Χ’3,
..., Χ’48, Χ’49).
β. Την οριογραμμή του Αιγιαλού με ερυθρά συνεχή πολυγωνική γραμμή και στοιχεία κορυφών (Α’ 1, Α’2, Α’3, ...,
Α’45, Α’46).
Επίσης συνδέουμε την κορυφή (Χ’1) με την κορυφή
(Χ1) της καθορισθείσας με Φ.Ε.Κ. Δ’ 139/2015 (Βαθυπόταμος - Αρδάνι) οριογραμμής Μ.Χ.Κ. με ταυτόχρονη
διαγραφή της κορυφής (Α1’’) εκ της πολυγωνικής Αιγιαλού της ίδιας χάραξης. Επιπλέον συνδέουμε την πρώτη
κορυφή (Α’ 1) της παρούσας χάραξης με την κορυφή (Α2)
του ανωτέρω Φ.Ε.Κ.
Αντίστοιχα συνδέουμε την κορυφή (Α’ 46) της παρούσας χάραξης με την κορυφή Αιγιαλού υπό στοιχείο (12)
του Φ.Ε.Κ. Δ’ 339/1984 και την κορυφή Μ.Χ.Κ. (Χ’49) με
την τελευταία κορυφή χειμερίου του ανωτέρω Φ.Ε.Κ.
Η Επιτροπή
Ο Πρόεδρος
Τα Μέλη
ΠΑΝΑΓΙΩΤΗΣ
ΙΩΑΝΝΗΣ
ΤΡΙΑΝΤΑΦΥΛΛΑΣ
ΧΕΙΡΑΚΗΣ
ΕΥΑΓΓΕΛΙΑ
ΜΑΝΩΛΑ
Ο Γραμματέας
ΧΡΗΣΤΟΣ ΘΕΟΥΛΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
Η απόφαση αυτή να δημοσιευθεί στην Εφημερίδα της Κυβερνήσεως.
Πειραιάς, 18 Ιανουαρίου 2024
Η Γραμματέας
Αποκεντρωμένης Διοίκησης
ΜΑΡΙΑΝΝΑ ΝΙΚΟΛΑΪΔΟΥ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 54/02.02.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240400054.pdf | Tokens: 25402]